Օրինակ` Մադրիդի «Իդեալ» կինոթատրոնը հատուկ հաշմանդամություն ունեցող մարդկանց համար է բացվել: Բացի շենքային մատչելի պայմաններից, այն հագեցած է ժամանակակից տեխնիկայով, որը լսողության և տեսողության խնդիրներ ունեցող անձանց թույլ է տալիս դիտել իրենց նախընտրած ֆիլմը մեծ էկրանին: Կույրերի համար ֆիլմերը տիֆլոթարգմանությամբ են մատուցվում: Սա նշանակում է, որ այն, ինչ կույրերը չեն կարող տեսնել էկրանին, տեխնոլոգիայի շնորհիվ կարող են լսել ու պատկերացում կազմել ֆիլմի դրվագների մասին: Տիֆլոթարգմանություն ստանալը բավական հեշտ է: Ցանկացողներին հատուկ ինֆորմակիր հաղորդիչներ են տրամադրվում: Պրեմիերային ներկա գտնված ավելի քան 250 կույրերի մեծ մասի համար դա առաջին կինոդիտումն էր: Պետք է նշել, որ Իսպանիայում ապրող կույրերին ուղեկցող շների մուտքն այստեղ անվճար է: Իսկ խուլերի կամ թույլ լսողների համար ֆիլմերը լուսագրերով են ցուցադրվում: